text: dne dvacátého pátého června dva tisíce sedm.Udfærdiget i Luxembourg den femogtyvende juni to tusind og syv.Geschehen zu Luxemburg am fünfundzwanzigsten Juni zweitausendsieben.Kahe tuhande seitsmenda aasta juunikuu kahekümne viiendal päeval Luxembourgis.Έγινε στο Λουξεμβούργο, στις είκοσι πέντε Ιουνίου δύο χιλιάδες επτά.Done at Luxembourg, on the twenty-fifth day of June in the year two thousand and seven.Fait à Luxembourg, le vingt-cinq juin deux mille sept.Fatto a Lussemburgo, addì venticinque giugno duemilasette.Luksemburgā, divtūkstoš septītā gada divdesmit piektajā jūnijā.Priimta du tūkstančiai septintųjų metų birželio dvidešimt penktą dieną Liuksemburge.Kelt Luxembourgban, a kettőezer-hetedik év június havának huszonötödik napján.Magħmul fil-Lussemburgu, fil- ħamsa u għoxrin jum ta' Ġunju tas-sena elfejn u sebgħa.Gedaan te Luxemburg, de vijfentwintigste juni tweeduizend zeven.Sporządzono w Luksemburgu dnia dwudziestego piątego czerwca roku dwa tysiące siódmego.Feito no Luxemburgo, em vinte e cinco de Junho de dois mil e sete.Adoptat la Luxemburg, douăzeci şi cinci iunie două mii șapte.V Luxemburgu dňa dvadsiateho piateho júna dvetisícsedem.V Luxembourgu, petindvajsetega junija leta dva tisoč sedem.Tehty Luxemburgissa kahdentenakymmenentenäviidentenä päivänä kesäkuuta vuonna kaksituhattaseitsemän.Som skedde i Luxemburg den tjugofemte juni tjugohundrasju.Зa Eвpoпeйcката общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelГια την Ευρωπαїκή ΚоινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF +++++Зa Eвpoпeйcката общност зa aтoмна енергияPor la Comunidad Europea de la Energía AtómicaZa Evropské společenství pro atomovou energiiFor Det Europæiske AtomenergifælleskabFür die Europäische AtomgemeinschaftEuroopa Aatomienergiaühenduse nimelГια την Ευρωπαїκή Κоινότητα Ατομικής ΕvέργειαςFor the European Atomic Energy CommunityPour la Communauté européenne de l'énergie atomiquePer la Comunità europea dell'energia atomicaEiropas Atomenerġijas kopienas vārdāEuropos atominés energijos bendrijos varduAz Európai Atomenergia-közösség részérőlGħall-Komunità Ewropea ta' l-Enerġija AtomikaW imieniu Europejskiej Wspólnoty Energii AtomowejVoor de Europese Gemeenschap voor AtoomenergiePela Comunidade Europeia da Energia AtómicaPentru Comunitatea Europeană a Energiei AtomiceZa Európske spoločenstvo pre atómovú energiuZa Evropsko skupnost za atomsko energijoEuroopan atominienergiayhteisön puolestaFör Europeiska atomenergigemenskapen+++++ TIFF +++++Зa Конфедерация ШвейцарияPor la confederación SuizaZa Švýcarskou konfederaciFor Det Schweiziske ForbundFür die Schweizerische EidgenossenschaftŠveitsi Konföderatsiooni nimelГια την Ελβετική ΣυνομοσπονδίαFor the Swiss ConfederationPour la Confédération suissePer la Confederazione svizzeraŠveices Konfederācijas vārdāŠveicarijos Konfederacijos varduA Svájci Államszövetség részérőlGħall-Konfederazzjoni ŻvizzeraVoor de Zwitserse BondsstaatW imieniu Konfederacji SzwajcarskiejPela Confederação SuíçaPentru Confederaţia ElveţianăZa Švajčiarsku konfederáciuZa Švicarsko konfederacijoSveitsin valaliiton puolestaPå Schweiziska edsförbundets vågnar+++++ TIFF +++++[1] ОВ L 32, 5.2.2004 г., стр. 22.[2] ОВ L 412, 30.12.2006 г., стр. 1.[3] ОВ L 391, 30.12.2006 г., стр. 1.[4] ОВ L 400, 30.12.2006 г., стр. 86.[5] ОВ L 400, 30.12.2006 г., стр. 243.[6] ОВ L 400, 30.12.2006 г., стр. 272.[7] ОВ L 400, 30.12.2006 г., стр. 299.[8] ОВ L 400, 30.12.2006 г., стр. 368.[9] ОВ L 400, 30.12.2006 г., стр. 60.[10] ОВ L 400, 30.12.2006 г., стр. 1.[11] ОВ L 400, 30.12.2006 г., стр. 404.[12] ОВ L 400, 30.12.2006 г., стр. 434.[13] ОВ L 210, 31.7.2006 г., стр. 25.--------------------------------------------------ПРИЛОЖЕНИЕ AПРИНЦИПИ ЗА РАЗПРЕДЕЛЯНЕ НА ПРАВАТА НА ИНТЕЛЕКТУАЛНАТА СОБСТВЕНОСТI. ОбхватЗа целите на настоящото споразумение "интелектуална собственост" има значението, определено в член 2 от Конвенцията за установяване на Световната организация за интелектуална собственост, подписана в Стокхолм


text: на 14 юли 1967 г.За целите на настоящото споразумение "знания" означават резултатите, включително информация, независимо дали могат или не могат да бъдат защитени, както и авторски права и права, свързани с такава информация, след подаване на заявка за или в резултат на издаване на патент, права върху дизайн, правната закрила на сортовете растения, удостоверения за допълнителна защита или други подобни форми на защита.II. Права върху интелектуалната собственост на юридическите лица на страните1. Всяка страна гарантира, че правата върху интелектуалната собственост на правните образувания на другата страна, участващи в дейностите, предприети по настоящото споразумение, както и правата и задълженията, възникнали в резултат от такова участие, се зачитат по начин, който е съвместим със съответните международни конвенции, приложими към страните, по-специално Споразумението TRIPS (Споразумението за свързаните с търговията аспекти на правото върху интелектуална собственост, управлявано от Световната търговска организация), Бернската конвенция (Парижки акт, 1971 г.) и Парижката конвенция (Стокхолмски акт, 1967 г.).2. Правни образувания, установени в Швейцария и участващи в косвени дейности по Седмите рамкови програми на ЕО и Евратом, имат права и задължения, свързани с интелектуалната собственост, съгласно условията, посочени в Регламент (ЕО) No 2321/2002 на Европейския парламент и на Съвета [1], изменен с Регламент (ЕО) No 1906/2006, в Регламент (Евратом) No 2322/2002 на Съвета [2], изменен с Регламент (Евратом) No 1908/2006 на Съвета от 18 декември 2006 г. и в споразумението и/или договора за безвъзмездни средства, сключен с Европейската общност съгласно точка 1. Ако Швейцария участва в косвени дейности по Седмата рамкова програма на ЕО, осъществени в съответствие с член 169 и член 171 от Договора за създаване на Европейската общност, Швейцария има същите права и задължения, свързани с интелектуалната собственост, каквито имат държавите-членки, участващи в тях, както е описано в съответните разпоредби.3. Правни образувания, установени в държава-членка на Европейския съюз и участващи в швейцарски изследователски програми и/или проекти, имат същите права и задължения, свързани с интелектуалната собственост, каквито имат правни образувания, установени в Швейцария и участващи в тези изследователски програми или проекти, съгласно точка 1.III. Права върху интелектуалната собственост на страните1. Освен ако между страните не е договорено друго, прилагат се следните правила към знанията, генерирани от страните в хода на дейностите, предприети съгласно член 2, параграф 4 от настоящото споразумение:а) страната, която генерира знанията, е техен собственик. Ако съответният им принос в дейността не може да бъде определен, знанията са съвместна собственост на страните;б) страната, която е собственик на знанията, предоставя на другата страна право на достъп до знанията с оглед дейностите, посочени в член 2, параграф 4 от настоящото споразумение. Предоставянето на право на достъп до знанието е безвъзмездно.2. Освен ако не е договорено друго, страните прилагат следните правила за научна литература:а) ако страна публикува сведения, информация и технически или научни резултати, получени в резултат на дейностите, предприети по настоящото споразумение, в списания, статии, доклади и книги, включително аудиовизуални материали и софтуер, на другата страна се дава неограничена, неизключителна, неотчуждима и безвъзмездна лицензия да превежда, адаптира, предава и разпространява публично съответните произведения;б) всички копия от сведенията и информацията, защитени с авторско право, които трябва да бъдат публично

type: contracts

jurisdiction: EU


text: разпространени и изготвени съгласно този раздел, посочват имената на автора/ите на работата освен ако даден автор изрично не откаже да бъде поименно назован. Те също така съдържат ясно видимо признание за партньорската подкрепа на страните.3. Освен ако не е договорено друго между страните, следните правила се прилагат за неразгласената информация на страните:а) когато на другата страна се съобщава информация, свързана с дейностите, извършвани съгласно настоящото споразумение, всяка страна посочва информацията, която желае да остане неразгласена;б) получаващата страна може на своя собствена отговорност да съобщи неразгласената информация на органи или лица под нейна власт за конкретни цели на изпълнение на настоящото споразумение;в) с предварителното писмено съгласие на страната, която осигурява неразгласената информация, получаващата страна може да разпространява такава неразгласена информация по-широко от предвиденото в буква б). Страните си сътрудничат при разработване на процедури за искане и получаване на предварително писмено съгласие за такова по-широко разпространение, като всяка страна предоставя такова разрешение в степен, допустима от вътрешните ѝ политики, разпоредби и закони;г) недокументирана неразгласена или друга поверителна информация, предоставена на семинари и други срещи между представители на страните, организирани във връзка с настоящото споразумение, или информация, произтичаща от командироване на персонал, използване на средства и съоръжения или косвени дейности, остава поверителна, когато получателят на такава неразгласена или друга поверителна или привилегирована информация е бил известен за поверителния характер на съобщената информация по време на съобщаването ѝ в съответствие с буква а);д) всяка страна полага усилия да гарантира предвидения тук контрол върху неразгласената информация, получена от нея съгласно букви а) и г). Ако една от страните установи, че няма или разумно се предполага, че няма да може да изпълни условията за неразпространение, предвидени в букви а) и г), тя незабавно уведомява другата страна. Страните впоследствие се консултират за намиране на подходящ начин на действие.[1] ОВ L 355, 30.12.2002 г., стр. 23.[2] ОВ L 335, 30.12.2002 г., стр. 35.--------------------------------------------------ПРИЛОЖЕНИЕ БФИНАНСОВИ ПРАВИЛА, УРЕЖДАЩИ ВНОСКАТА НА ШВЕЙЦАРИЯ, ПОСОЧЕНА В ЧЛЕН 5 ОТ НАСТОЯЩОТО СПОРАЗУМЕНИЕI. Определяне на финансово участие1. Комисията предоставя на Швейцария своевременно и не по-късно от 1 септември всяка година следната информация, придружена с подходящ съпровождащ материал за:а) размера на бюджетните кредити за поети задължения в отчета за разходи на предварителния проектобюджет на Европейския съюз, съответстващ на двете рамкови програми;б) предвидената сума на вноските, изведена от предварителния проектобюджет, съответстваща на участието на Швейцария в двете рамкови програми. За да се улеснят вътрешните бюджетни процедури, службите на Комисията предоставят съответни предварителни данни най-късно на 31 май всяка година.2. Веднага след окончателното приемане на общия бюджет Комисията уведомява Швейцария за посочените суми, заложени в отчета за разходи и съответстващи на участието на Швейцария.II. Процедури на плащане1. През юни и ноември на всяка финансова година Комисията отправя до Швейцария покана за внасяне на средства, съответстващи на нейната вноска по настоящото споразумение. Тези покани за внасяне на средства осигуряват съответно плащането на шест дванадесети от вноската на Швейцария за всяка покана за внасяне на средства и не по-късно от 30 дни след получаването на съответната покана за внасяне на средства. При все това, през последната година на двете рамкови


text: програми пълната сума на вноската на Швейцария се плаща не по-късно от 30 дни след получаването на поканата за внасяне на средства.2. Вноските на Швейцария се определят и заплащат в еуро.3. Швейцария плаща своята вноска по настоящото споразумение съгласно графика в параграф 1. Всяко забавяне на плащането води до заплащане на лихва при процент, равняващ се на едномесечен междубанков предлаган процент (EURIBOR), съгласно стр. 248 от Telerate. Този процент нараства с 1,5 процентни пункта за всеки месец просрочие. Увеличеният процент се прилага за целия период на просрочие. При все това, лихвата е дължима само ако вноската се плати над 30 дни след датата на падежа съгласно графика, посочен в параграф 1.4. Пътните разходи на швейцарски представители и експерти за участие в работата на изследователските комитети и на лицата, участващи в изпълнението на двете рамкови програми, се възстановяват от Комисията на същата основа и в съответствие с действащите за представители и експерти на държавите-членки на Общностите процедури.III. Условия на прилагане1. Финансовата вноска на Швейцария по двете рамкови програми съгласно член 5 от настоящото споразумение по правило остава непроменена за съответната финансова година.2. При приключване на отчетите, отнасящи се за всяка финансова година (n), в рамките на изготвяне на отчета за приходи и разходи, Комисията пристъпва към изравняване на сметките по отношение на участието на Швейцария, като взима предвид измененията, които са били извършени или чрез прехвърляне, сторниране, пренос или чрез допълнителни и коригиращи бюджети по време на финансовата година.Това изравняване се извършва по времето на първото плащане за годината n + 1. При все това окончателното изравняване се извършва не по-късно от юли на четвъртата година след приключването на двете рамкови програми. Плащането на Швейцария се превежда на програмите на Европейските общности като бюджетни приходи, записани по съответна бюджетна позиция в приходната част на общия бюджет на Европейския съюз.IV. Информация1. Най-късно на 31 май на всяка финансова година (n + 1) отчетът за бюджетните кредити за двете рамкови програми, свързана с предишната финансова година (n), се изготвя и представя на Швейцария за информация, съгласно формата на отчета за приходи и разходи на Комисията.2. Комисията уведомява Швейцария за статистически и всички други общи финансови данни относно изпълнението на двете рамкови програми, които са достъпни за държавите-членки.--------------------------------------------------ПРИЛОЖЕНИЕ ВФИНАНСОВ КОНТРОЛ НА ШВЕЙЦАРСКИ УЧАСТНИЦИ В ОБЩНОСТНИТЕ ПРОГРАМИ, ОБХВАНАТИ ОТ НАСТОЯЩОТО СПОРАЗУМЕНИЕI. Пряка връзкаКомисията контактува директно с участниците в Седмите рамкови програми на ЕО и Евратом, установени в Швейцария, и с техните подизпълнители. Те могат да представят непосредствено на Комисията цялата съответна информация и документи, които се изискват от тях въз основа на инструментите, посочени в настоящото споразумение и на споразумения и/или договори за отпускане на безвъзмездни средства, сключени за изпълнението им.II. Одити1. В съответствие с Регламент (ЕО, Евратом) No 1605/2002 на Съвета [1], изменен с Регламент (ЕО, Евратом) No 1995/2006 на Съвета [2] и Регламент (ЕО, Евратом) No 2342/2002 на Комисията [3], изменен с Регламент (ЕО, Евратом) No 1248/2006 от 7 август 2006 г. [4], както и с другите правила, посочени в настоящото споразумение, споразумения и/или договори за безвъзмездни средства, сключени с участници в програмата,


text: установени в Швейцария, могат да предвиждат извършването на научни, финансови, технологични или други одити по всяко време в помещенията на участниците или на техните подизпълнители, от представители на Комисията или от други лица, оправомощени от Комисията.2. Представителите на Комисията и другите лица, оправомощени от Комисията, имат подходящ достъп до обектите, дейностите и документите, както и до всяка информация, необходима за извършване на такива одити, включително в електронен вид, в зависимост от наличието на такава, при условие че това право на достъп се посочи изрично в споразумения и/или договори за отпускане на безвъзмездни средства, сключени в изпълнение на инструментите, посочени в настоящото споразумение.3. Европейската сметна палата има същите права, каквито има и Комисията.4. Одитите могат да се провеждат след приключване на Седмите рамкови програми на ЕО и Евратом или на настоящото споразумение при условията, предвидени в съответните споразумения и/или договори за отпускане на безвъзмездни средства.5. Швейцарската федерална сметна палата се уведомява предварително за одитите, провеждани на швейцарска територия. Такова нотифициране не представлява предварително условие за извършване на такива одити.III. Проверки на място1. В рамките на настоящото споразумение Комисията (OLAF) е упълномощена да извършва проверки и инспекции на място на швейцарска територия в съответствие с правилата и условията, посочени в Регламент (Евратом, ЕО) No 2185/96 на Съвета [5] и Регламент (ЕО) No 1073/1999 на Европейския парламент и на Съвета [6].2. Проверки и инспекции на място се подготвят и провеждат от Комисията в тясно сътрудничество с Швейцарската федерална сметна палата или с другите компетентни швейцарски органи, определени от Швейцарската федерална сметна палата, които биват уведомявани предварително в разумен срок за предмета, целта и правното основание на проверките и инспекциите, за да могат неговите служители да осигурят съдействие. За тази цел длъжностните лица от компетентните швейцарски органи могат да участват в проверките и инспекциите на място.3. Ако съответните швейцарските органи пожелаят, проверките и инспекциите на място могат да бъдат извършвани съвместно от Комисията и от тях.4. Ако участниците в Седмите рамкови програми на ЕО и Евратом се противопоставят на проверка или инспекция на място, швейцарските органи, действащи в съответствие с националните правила и разпоредби, оказват съдействие на инспекторите от Комисията в разумна степен, необходима за изпълнение на задълженията за извършване на проверката или инспекцията на място.5. Комисията докладва възможно най-скоро на Швейцарската федерална сметна палата за всяко обстоятелство или съмнение, свързани с нередности, забелязани от нея в хода на проверката или инспекцията на място. Във всеки случай от Комисията се изисква да уведоми посочения орган за резултата от такива проверки и инспекции.IV. Информация и консултации1. За целите на правилното прилагане на настоящото приложение, компетентните швейцарски органи и органи на Общността редовно извършват обмен на информация и при поискване на една от страните провеждат консултации.2. Компетентните швейцарски органи уведомяват Комисията в подходящ срок за всяко обстоятелство или съмнение, които са забелязали, свързани с нередности във връзка с приключването и изпълнението на споразумения и/или договори за отпускане на безвъзмездни средства, сключени на основание на инструментите, посочени в настоящото споразумение.V. ПоверителностИнформацията, съобщена или придобита под някаква форма съгласно настоящото споразумение, подлежи на служебна тайна и защита по


text: същия начин, както подобна информация е под защитата на швейцарското законодателство и съответните разпоредби, приложими за общностните институции. Такава информация не може да се свежда до знанието на лица извън общностните институции или държавите-членки, или Швейцария, освен на такива, чиято длъжност налага законен достъп до такава информация, нито може да се използва за други цели освен за осигуряване на ефикасна защита на финансовите интереси на страните.VI. Административни мерки и наказанияБез да се засяга прилагането на швейцарското наказателно право, Комисията може да налага административни мерки и наказания в съответствие с Регламент (ЕО, Евратом) No 1605/2002, изменен с Регламент (ЕО, Евратом) No 1995/2006, и Регламент (ЕО, Евратом) No 2342/2002, изменен с Регламент (ЕО, Евратом) No 1248/2006, и в съответствие с Регламент (ЕО, Евратом) No 2988/95 на Съвета от 18 декември 1995 г. за защитата на финансовите интереси на Европейските общности [7].VII. Възстановяване и принудителни меркиРешения, взети от Комисията по Седмата рамкова програма на ЕО в рамките на обхвата на настоящото споразумение, с които се налага парично задължение на лица, различни от държави, се изпълняват принудително в Швейцария. Изпълнителният лист се издава без всякакъв последващ контрол, с изключение на проверка на истинността на акта, от властите, посочени от швейцарското правителство, които уведомяват Комисията за това. Принудително изпълнение се извършва в съответствие с швейцарските процесуални правила. Законността на решението за допускане на изпълнение подлежи на контрол от Съда на Европейските общности. Решения, постановени от Съда на Европейските общности въз основа на арбитражна клауза в договор по Седмите рамкови програми на ЕО и Евратом, се изпълняват при същите условия.[1] ОВ L 248, 16.9.2002 г., стр. 1.[2] ОВ L 390, 30.12.2006 г., стр. 1.[3] ОВ L 357, 31.12.2002 г., стр. 1.[4] ОВ L 227, 19.8.2006 г., стр. 3.[5] ОВ L 292, 15.11.1996 г., стр. 2.[6] ОВ L 136, 31.5.1999 г., стр. 1.[7] ОВ L 312, 23.12.1995 г., стр. 1.--------------------------------------------------Заключителен актПълномощните представителина ЕВРОПЕЙСКАТА ОБЩНОСТина КОНФЕДЕРАЦИЯ ШВЕЙЦАРИЯ,на среща в Люксембург на двадесет и пети юни две хиляди и седма година за подписване на Споразумението за научно и технологично сътрудничество между Европейската общност и Европейската общност за атомна енергия, от една страна, и Конфедерация Швейцария, от друга страна, приеха следната съвместна декларация, приложена към настоящия заключителен акт:Съвместна декларация на договарящите се страни за тесен диалог относно новите структури за прилагане на членове 169 и 171 от Договора за ЕО.Те също така взимат под внимание следните декларации, приложени към настоящия заключителен акт:Декларация на Съвета относно швейцарско участие в комитети.Декларация на Общностите относно третирането на научни работници на ЕС по настоящото споразумение в Швейцария.--------------------------------------------------Съвместна декларация на договарящите се страни за тесен диалог относно новите структури за прилагане на членове 169 и 171 от Договора за създаване на ЕОДвете страни декларират, че за да се осигури правилното прилагане на член 2, параграф 1 от настоящото споразумение, Конфедерация Швейцария ще бъде своевременно уведомена по подходящ начин за подготвителните работи относно структури, основаващи се на член 169 и/или член 171 от Договора за ЕО, които да се създават съгласно Седмите рамкови програми.--------------------------------------------------Декларация на Съвета относно швейцарско участие в комитетиСъветът дава своето съгласие швейцарски представители


text: да имат възможност, доколкото темите ги засягат, да посещават като наблюдатели заседания на:- всички комитети, създадени по Седмите рамкови програми на ЕО и Евратом, включително Научно-техническия изследователски комитет (CREST),- управителния съвет на Съвместния изследователски център.Представители на Швейцария не присъстват при гласувания в тези комитети.--------------------------------------------------Декларация на Общностите относно третирането на научни работници на ЕС в Швейцария по настоящото споразумениеОбщностите очакват,че Швейцария, която прилага максимален праг за броя на разрешителни за пребиваване, предоставяни за граждани от всяка държава-членка на Европейския съюз, разрешителните за пребиваване за участващи научни работници да не се вземат предвид при отчитането на този максимален праг. Освен това, Общностите очакват научни работници по проекти и наети от центровете за съвместни научни изследвания на Общностите да могат също така да се ползват от член 12, параграф 3 от Споразумението за сътрудничество между Евратом и Конфедерация Швейцария в областта на контролирания термоядрен синтез и физика на плазмата (ОВ L 242/1, 4.9.1978 г.).--------------------------------------------------Декларация на правителството на ШвейцарияПравителството на Швейцария счита, че декларацията на Общностите относно третирането на научни работници на ЕС в Швейцария по настоящото споразумение не засяга правата и задълженията на договарящите се страни по споразумението и по швейцарското законодателство.--------------------------------------------------


text:
 |
 22009A0617(01)
 Споразумение за безопасност на гражданското въздухоплаване между Европейската общност и Канада
 Официален вестник n° L 153 , 17/06/2009 стр. 0011 - 0028
 Споразумениеза безопасност на гражданското въздухоплаване между Европейската общност и КанадаЕВРОПЕЙСКАТА ОБЩНОСТ и КАНАДА, наричани по-долу съвместно "страните",КАТО ОТЧИТАТ, че всяка от страните, в рамките на дългогодишна практика за технически обмен и двустранни спогодби между членове на Европейската общност (ЕО) и Канада, е установила, че стандартите и системите на другата страна по отношение на сертифицирането за летателна годност и за опазване на околната среда или приемането на граждански въздухоплавателни продукти са в достатъчна степен равностойни на собствените ѝ, за да позволи действието на споразумение;КАТО ПРИЗНАВАТ зараждащата се тенденция към многонационално проектиране, производство и обмен на граждански въздухоплавателни продукти;КАТО ЖЕЛАЯТ да насърчат безопасността на гражданското въздухоплаване, качеството на околната среда и екологичната съвместимост, както и да улеснят обмена на граждански въздухоплавателни продукти;КАТО ЖЕЛАЯТ да засилят сътрудничеството и да повишат ефективността по въпросите, свързани с безопасността на гражданското въздухоплаване;КАТО ОТЧИТАТ, че тяхното сътрудничество може да има положителен принос за насърчаването на по-голяма международна хармонизация на стандартите и процесите;КАТО ОТЧИТАТ възможното намаление на икономическата тежест, наложена върху сектора на въздухоплаването и операторите от двойните технически инспекции, оценки и изпитания;КАТО ПРИЗНАВАТ взаимната полза от подобрените процедури за взаимно приемане на одобренията и изпитанията във връзка с летателната годност, опазването на околната среда, съоръженията за техническо обслужване на въздухоплавателните средства и поддържането на летателна годност;КАТО ПРИЗНАВАТ необходимостта всяко такова взаимно приемане да дава гаранции за съответствието с приложимите технически правила или стандарти, равностойни на гаранцията, предлагана от собствените процедури на страната;КАТО ПРИЗНАВАТ, че всяко такова взаимно приемане изисква също така и доверие на всяка от страните в продължаващата надеждност на оценките на съответствието, извършвани от другата страна;КАТО ПРИЗНАВАТ съответните ангажименти на страните по двустранни, регионални и многостранни споразумения в областта на безопасността на гражданското въздухоплаване и екологичната съвместимост,СЕ СПОРАЗУМЯХА ЗА СЛЕДНОТО:Член 1ЦелиЦелите на настоящото споразумение са:а) Да бъдат установени принципи и договорености за всяка от страните, съвместими с действащото законодателство, така че да бъде възможно взаимното приемане на одобрения, издадени от компетентните органи на всяка от страните в областите, попадащи в областите, включени в настоящото споразумение, както е посочено в член 4.б) Да бъде дадена възможност на страните да се адаптират към зараждащата се тенденция за многонационално проектиране, производство, техническо обслужване и обмен на граждански въздухоплавателни продукти, която засяга общите интереси на страните по отношение на безопасността на гражданското въздухоплаване и качеството на околната среда.в) Да се насърчи сътрудничеството в поддържане на целите, свързани с безопасността и опазването на околната среда.г) Да се насърчи и улесни непрекъснатият обмен на граждански въздухоплавателни продукти и услуги.Член 2ОпределенияСледните понятия и определения се прилагат за настоящото споразумение:а) "Одобрение за летателна годност" означава констатация, че проектът или изменението на проекта на един граждански въздухоплавателен продукт отговаря на стандартите, установени от приложимото действащо законодателство на всяка от страните, или че даден продукт съответства на проекта, за който е констатирано, че отговаря на тези стандарти, и може да бъде експлоатиран безопасно.б) "Граждански въздухоплавателен продукт" означава всяко гражданско въздухоплавателно


text: средство, двигател на въздухоплавателно средство или витло или възел, или прибор, част или компонент, който е монтиран или трябва да бъде монтиран на същото.в) "Компетентен орган" означава правителствена агенция или орган, който е определен за компетентен орган от една от страните за целите на настоящото споразумение, който упражнява законово правомощие да оценява съответствието, да наблюдава и да контролира използването или продажбата на граждански въздухоплавателни продукти или услуги в рамките на юрисдикцията на съответната страна, и който може да предприеме изпълнителни мерки, за да се увери, че подобни продукти или услуги, предлагани на пазара в рамките на юрисдикцията на дадената страна, съответстват на приложимите регулаторни изисквания.г) "Експлоатационни изисквания, свързани с проекта" означава експлоатационните или екологични изисквания, които засягат или проектните характеристики на продукта, или проектните данни, свързани с експлоатацията или техническото обслужване на продукта, които го правят подходящ за конкретен вид експлоатация.д) "Екологично одобрение" означава констатация, че един граждански въздухоплавателен продукт отговаря на стандартите, които са установени от приложимото действащо законодателство на всяка от страните по отношение на шума и/или емисиите на отработени газове.е) "Техническо обслужване" означава извършване на инспекции, основен ремонт, ремонт, поддържане и замяна на части, устройства или компоненти, с изключение на предполетната инспекция на граждански въздухоплавателен продукт, с цел установяване на поддържането на летателна годност на този продукт, и включва реализация на модификации, но не включва проект на ремонти и модификации.ж) "Мониторинг" означава периодичен надзор от компетентния орган за определяне на постоянно съответствие със съответните приложими стандарти.з) "Технически агент" за Канада означава канадската организация, която отговаря за гражданското въздухоплаване, а за Европейската общност — Европейската агенция за авиационна безопасност (EASA).Член 3Общи задължения1. Както е посочено в приложенията към настоящото споразумение, които представляват неразделна част от него, всяка от страните приема или признава резултатите от посочените процедури, използвани за оценка на съответствието с посочените законови, подзаконови и административни мерки на тази страна, направена от компетентния орган на другата страна, с разбирането, че използваните процедури за оценка на съответствието гарантират съответствие, което задоволява приемащата страна, като приложимите законови, подзаконови и административни мерки на тази страна са равностойни на гаранцията, предлагана от собствените процедури на приемащата страна.2. Параграф 1 от настоящия член се прилага единствено, когато са изпълнени преходните разпоредби, които може да бъдат предвидени в приложенията към настоящото споразумение.3. Настоящото споразумение в никакъв случай не цели взаимното приемане на стандартите или на техническите правила на страните и, освен ако е предвидено друго в настоящото споразумение, не предполага взаимното признаване на еквивалентността на стандартите или на техническите правила.4. Нищо в настоящото споразумение не може да се разбира като ограничаващо правомощието на която и да е от страните да определя посредством свои законови, подзаконови и административни мерки нивото на защита, което тя смята за подходящо с оглед на безопасността, околната среда и в друго отношение с оглед на рисковете, попадащи в приложното поле на приложимото приложение към настоящото споразумение.5. За целите на настоящото споразумение констатациите, направени от упълномощени лица или одобрени организации, оправомощени от приложимото законодателство на която и да било от страните за извършване на същите констатации в качеството на компетентен


text: орган, имат същата правна сила като тези, извършени от самия компетентен орган. Орган на една от страните, отговорен за прилагане на настоящото споразумение, както е предвидено в член 7, понякога и след предварително уведомяване на съответния орган на другата страна може да се свърже пряко с упълномощено лице или одобрена организация на другата страна.Член 4Общо приложно поле1. Настоящото споразумение се прилага за:а) одобрение за летателна годност и мониторинг на граждански въздухоплавателни продукти;б) поддържане на летателната годност на въздухоплавателни средства, които са в експлоатация;в) одобрение и мониторинг на съоръжения за производство и обработка;г) одобрение и мониторинг на съоръженията за техническо обслужване;д) екологично одобрение и екологични изпитания на граждански въздухоплавателни продукти; ие) свързани съвместни дейности.2. Когато компетентността на Европейската общност се упражнява във връзка с летателната експлоатация, лицензирането на летателния екипаж и одобрението на синтетични средства за обучение, страните могат да се споразумеят за допълнителни приложения, включително преходни разпоредби, конкретни за всяка област, съгласно посочената в член 16 процедура.Член 5Компетентни органи1. Ако един орган отговаря на условията съгласно законодателството на една от страните, той се признава за компетентен орган от другата страна след извършване на одит от неговата страна, който цели да установи, че органът:а) спазва изцяло законодателството на своята страна,б) е запознат с изискванията на другата страна във връзка с вида и обхвата на заявеното сертифициране, ив) е в състояние да изпълни съдържащите се в приложенията задължения.2. След успешното преминаване на одита едната страна нотифицира другата относно наименованието на компетентния орган. В съответствие с параграф 6 от настоящия член другата страна може да оспори техническата компетентност или съответствие на въпросния компетентен орган.3. Приема се, че към момента на влизане в сила на настоящото споразумение посочените в допълнения 1 и 2 органи съответстват на разпоредбите на параграф 1 от настоящия член за прилагане на приложения А и Б съответно.4. Страните гарантират, че техните компетентни органи са в състояние и остават в състояние да оценяват надлежно съответствието на продукти или организации, когато това е приложимо и попада в приложното поле на приложенията към настоящото споразумение. Във връзка с това страните осигуряват провеждането на редовен одит или оценка на техните компетентни органи.5. Страните се консултират при необходимост, за да гарантират поддържането на доверие в процедурите за оценка на съответствието. Тези консултации може да включват участие на една от страните в редовните одити, свързани с дейностите по оценка на съответствието или други оценки, извършвани от компетентните органи на другата страна.6. В случай че една от страните оспорва техническата компетентност или съответствие на компетентен орган, оспорващата страна нотифицира писмено другата страна за своето оспорване на техническата компетентност или съответствие на съответния компетентен орган и за своето намерение да спре приемането на констатациите на този компетентен орган. Подобно оспорване се извършва обективно и мотивирано.7. Всяко оспорване, за което е извършено нотифициране съгласно параграф 6 от настоящия член, се обсъжда от съвместния комитет, учреден съгласно член 9, който може да вземе решение да спре приемането на констатации от посочения компетентен орган или да изиска проверка на неговата техническа компетентност. Подобна проверка обикновено се извършва своевременно от страната, под


text: чиято юрисдикция се намира въпросният компетентен орган, но може да се извърши съвместно от страните, ако те вземат решение за това.8. Ако съвместният комитет не е в състояние да разреши случай на оспорване, за който е извършено нотифициране съгласно параграф 6 от настоящия член, оспорващата страна може в рамките на 30 дни от датата на нотифициране да спре приемането на констатации от въпросния компетентен орган, като обаче приема констатациите на същия компетентен орган, направени преди датата на нотифициране. Спирането може да остане в сила докато съвместният комитет разреши случая.Член 6Защитни мерки1. Нищо в настоящото споразумение не може да се тълкува като ограничаващо правомощието на някоя от страните да предприема всички подходящи и незабавни мерки, винаги когато съществува сериозен риск даден продукт или услуга да:а) подложи на риск здравето или безопасността на хората;б) не отговаря на приложимите законови, подзаконови или административни мерки на тази страна в рамките на приложното поле на настоящото споразумение; илив) по друг начин не изпълнява определено изискване, попадащо в приложното поле на съответното приложение към настоящото споразумение.2. Ако една от страните предприеме мерки съгласно параграф 1 от настоящия член, тя уведомява писмено другата страна в рамките на 15 работни дни от предприемане на мерките, като посочва причините за това.Член 7Връзки1. Страните се договарят, че връзките между тях с оглед изпълнение на настоящото споразумение, се осъществяват:а) по отношение на техническите въпроси — от техническите агенти;б) по други въпроси:- за Канада: от Министерството на транспорта;- за Европейската общност: от Европейската комисия и компетентните органи на държавите-членки, според случая.2. При подписване на настоящото споразумение страните се информират взаимно за съответните звена за контакт.Член 8Взаимно сътрудничество, помощ и прозрачност1. Всяка от страните запознава другата страна със съответните законови и подзаконови актове, стандарти и изисквания, както и със своята система за сертифициране.2. Страните взаимно се нотифицират за предложените съществени изменения в техните съответни законови и подзаконови актове, стандарти и изисквания, както и в системата за сертифициране, доколкото тези изменения могат да имат отражение върху настоящото споразумение. Доколкото е осъществимо, те взаимно си предоставят възможност за коментар върху подобни изменения и надлежно отчитат такива коментари.3. При необходимост страните разработват процедури за регулаторно сътрудничество и прозрачност за всички провеждани от тях дейности, които попадат в приложното поле на настоящото споразумение.4. Страните се договарят, при спазване на тяхното действащо законодателство, при поискване и своевременно да си предоставят информация, свързана с произшествия, инциденти или събития във връзка с въпроси, включени в предмета на настоящото споразумение.5. За целите на съвместното сътрудничество при разследване и разрешаване на въпроси, свързани с безопасността, всяка страна разрешава на другата да участва в нейни инспекции и одити на извадков принцип или ако това е уместно, страните провеждат съвместни инспекции и одити.Член 9Съвместен комитет на страните1. Учредява се съвместен комитет, който се състои от представители на всяка от страните. Съвместният комитет отговаря за ефективното действие на настоящото споразумение и редовно провежда срещи за оценка на ефективността на неговото изпълнение.2. Съвместният комитет може да разглежда всеки въпрос, свързан с действието и изпълнението на настоящото споразумение. По-специално съвместният комитет отговаря за:а) преразглеждане и предприемане на


text: съответни действия по отношение на оспорването, посочено в член 5;б) разрешаване на всички въпроси, свързани с прилагането и изпълнението на настоящото споразумение, включително тези, за които съвместният секторен комитет, учреден съгласно съответното приложение, не е намерил решение;в) разглеждане на начини за подобряване действието на настоящото споразумение, както и, при необходимост, отправяне на подходящи препоръки към страните за изменение на настоящото споразумение;г) разглеждане на конкретни изменения на приложенията;д) при необходимост, координиране на разработването на допълнителни споразумения;е) приемане, когато е уместно, на работни процедури за регулаторно сътрудничество и прозрачност за всички дейности, посочени в член 4, които не са разработени от съвместните секторни комитети.3. Съвместният комитет приема свой процедурен правилник в срок от една година след влизането в сила на настоящото споразумение.Член 10Спиране на изпълнението на задълженията за взаимно приемане1. Една от страните може да спре изцяло или частично изпълнението на своите задължения съгласно някое от приложенията към настоящото споразумение, когато:а) другата страна не изпълнява своите задължения, посочени в съответното приложение към настоящото споразумение; илиб) един или повече от нейните компетентни органи не могат да изпълнят нови или допълнителни изисквания, приети от другата страна в област, попадаща в приложното поле на съответното приложение към настоящото споразумение; илив) другата страна не поддържа нормативните и регулаторни средства и мерки, изисквани за изпълнение на разпоредбите на настоящото споразумение.2. Преди да спре изпълнението на своите задължения, страната отправя искане за консултации съгласно член 15. Ако консултациите не доведат до решаване на спора, който се отнася до някое от приложенията, всяка от страните може да нотифицира другата страна за своето намерение да спре приемането на констатациите за съответствие и одобренията съгласно приложението, което е предмет на спора. Такава нотификация трябва да бъде в писмена форма и да посочва причините за спирането.3. Такова спиране влиза в сила 30 дни след датата на нотификацията, освен ако преди изтичане на този срок страната, която е инициирала спирането, нотифицира другата страна в писмена форма, че оттегля своята нотификация. Такова спиране не засяга валидността на констатациите за съответствие, сертификатите и одобренията, които са направени от техническите агенти на страната или от въпросния компетентен орган преди датата, на която спирането поражда действие. Всяко такова спиране, което е породило действие, може да бъде незабавно отменено посредством размяна на писмена кореспонденция в този смисъл между страните.Член 11Поверителност1. Всяка страна се съгласява да пази, до степента, изисквана от нейното законодателство, поверителността на информацията, получена от другата страна съгласно настоящото споразумение.2. По-специално, при спазване на съответното тяхно законодателство, страните не могат да разкриват на обществеността, нито да позволяват на компетентния орган да разкрива на обществеността информация, получена от другата страна съгласно настоящото споразумение, която представлява търговска тайна, поверителна търговска или финансова информация или информация, свързана с текущо разследване. За тази цел подобна информация се счита за изключителна собственост и се обозначава като такава.3. Една от страните или един компетентен орган може след предоставяне на информация на другата страна или на компетентен орган на другата страна да определи каква част от тази информация счита, че не трябва да бъде разкривана.4. Всяка страна предприема всички разумни и необходими предпазни


text: мерки за защита от неправомерно разкриване на информацията, получена съгласно настоящото споразумение.Член 12Възстановяване на разходи1. Нито една от страните не може да налага такси или вземания върху физически или юридически лица, чиято дейност се урежда съгласно настоящото споразумение, за услуги по оценяване на съответствието, попадащи в приложното поле на настоящото споразумение и предоставени от другата страна.2. Всяка от страните се стреми да гарантира, че таксите или вземанията, наложени от нейния технически агент на юридическо или физическо лице, чиято дейност се урежда с настоящото споразумение, са справедливи, разумни и пропорционални на предоставените услуги по сертифициране и надзор и че те не създават пречка за търговията.3. Техническият агент на всяка от страните има право да си възстановява разходите, свързани с прилагането на съответното приложение, както и за одити и инспекции, извършвани при прилагане на член 5, параграф 5 и член 8, параграф 5, чрез такси и вземания, налагани на физически или юридически лица, чиято дейност се урежда с настоящото споразумение.Член 13Други договорености1. Освен когато в приложенията е посочено друго, задълженията, съдържащи се в споразумения, сключени от която и да е от страните с трета държава, която не е страна по настоящото споразумение, нямат действие по отношение на другата страна, що се отнася до приемането на резултатите от процедури по оценяване на съответствието в третата държава.2. С влизането си в сила настоящото споразумение замества двустранните споразумения за безопасност на въздухоплаването, сключени между Канада и държавите-членки на Европейския съюз, по отношение на всички въпроси, попадащи в приложното поле на настоящото споразумение.3. Настоящото споразумение не засяга правата и задълженията на страните, произтичащи от други международни споразумения.Член 14Териториално прилаганеОсвен когато в приложенията е посочено друго, настоящото споразумение се прилага, от една страна, на териториите, на които се прилага Договорът за създаване на Европейската общност, и съгласно условията на този Договор и, от друга страна, на територията на Канада.Член 15Консултации и уреждане на спорове1. Всяко от страните може да поиска провеждане на консултации с другата страна по всякакви въпроси, които се отнасят до настоящото споразумение. Другата страна отговаря своевременно на такова искане и започва консултации по време, договорено между страните, в рамките на 45 дни.2. Страните полагат всички усилия за разрешаване на всякакви спорове между тях, които се отнасят до тяхното сътрудничество съгласно настоящото споразумение, на възможно най-ниско техническо равнище посредством провеждане на консултации съгласно разпоредбите, съдържащи се в приложенията към настоящото споразумение.3. В случай че даден спор не бъде разрешен, както е предвидено в параграф 2 от настоящия член, всеки от техническите агенти може да отнесе спора пред съвместния комитет на страните, който провежда консултация по въпроса.Член 16Влизане в сила, прекратяване и изменение1. Настоящото споразумение влиза в сила на датата на последната нота от размяната на дипломатическите ноти, с които страните взаимно се нотифицират за приключване на вътрешните им процедури, необходими за влизане в сила на настоящото споразумение. Споразумението остава в сила, докато бъде прекратено от някоя от страните.2. Всяка от страните може по всяко време да прекрати настоящото споразумение, като изпрати на другата страна писмено шестмесечно предизвестие, освен ако въпросното предизвестие не бъде оттеглено по


text: взаимно съгласие на страните преди изтичането на този срок.3. Ако някоя от страните желае да измени споразумението, като заличи едно или повече приложения и запази другите, страните се стремят да изменят настоящото споразумение с консенсус в съответствие с процедурите, предвидени в настоящия член. В случай че не бъде постигнат консенсус, споразумението се прекратява в края на шестмесечен срок, считано от датата на подаване на предизвестието, освен ако между страните е договорено друго.4. Страните могат да изменят настоящото споразумение с взаимно писмено съгласие. Измененията на настоящото споразумение влизат в сила на датата на последната писмена нотификация, с която едната страна уведомява другата, че са изпълнени вътрешните процедури, необходими за влизането им в сила.5. Независимо от разпоредбите на параграф 4 от настоящия член чрез размяна на дипломатически ноти страните могат да се договорят за изменение на съществуващите приложения или за добавяне на нови такива. Тези изменения влизат в сила съгласно договорените в размяната на дипломатически ноти условия.6. След прекратяване на настоящото споразумение всяка от страните запазва валидността на всички одобрения за летателна годност, екологични одобрения или сертификати, издадени по силата на настоящото споразумение преди неговото прекратяване, при условие че те продължават да съответстват на действащото законодателство и разпоредбите на въпросната страна.В ПОТВЪРЖДЕНИЕ НА КОЕТО, долуподписаните, надлежно упълномощени за тази цел, подписаха настоящото споразумение,Съставено в два еднообразни екземпляра в Прага на шести май две хиляди и девета година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.За Европейската общностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF ++++++++++ TIFF +++++За КанадаPor CanadáZa KanaduFor CanadaFür KanadaKanada nimelΓια τον ΚαναδάFor CanadaPour le CanadaPer il CanadaKanādas vārdāKanados varduKanada részérőlGħall-KanadaVoor CanadaW imieniu KanadyPelo CanadáPentru CanadaZa KanaduZa KanadoKanadan puolestaFör Kanada+++++ TIFF +++++--------------------------------------------------Допълнение 1Списък на компетентните органи, за които се счита, че отговарят на разпоредбите на член 5, параграф 1 по отношение на приложение А1. Компетентни органи във връзка с одобрение на проекти- За Канада: Канадската организация, която отговаря за гражданското въздухоплаване.- За Европейската общност: Европейската агенция за въздушна безопасност.2. Компетентни органи във връзка с надзора върху производството- За Канада: Канадската организация, която отговаря за гражданското въздухоплаване.- За Европейската общност: Европейската агенция за въздушна безопасност; компетентните органи на държавите-членки.--------------------------------------------------Допълнение 2Компетентни органи на 27-те държави-членки на ЕС, за които се счита, че спазват разпоредбите на член 5, параграф 1 по отношение на приложение Б--------------------------------------------------ПРИЛОЖЕНИЕ AПРОЦЕДУРА ЗА СЕРТИФИЦИРАНЕ НА ГРАЖДАНСКИ ВЪЗДУХОПЛАВАТЕЛНИ ПРОДУКТИ1. Приложно поле1.1. Настоящата процедура (наричана по-долу "процедурата") се отнася до:1.1.1. Взаимното приемане на констатации за съответствие в областта на проектирането, екологичните изисквания и експлоатационните изисквания, свързани с проекта, за граждански въздухоплавателни продукти, изготвени от техническия агент на страната в качеството му на упълномощен представител на държавата на проектиране.1.1.2.


text: Взаимното приемане на констатации, че нови или употребявани граждански въздухоплавателни продукти съответстват на изискванията на двете страни за внос във връзка с летателната годност и околната среда.1.1.3. Взаимното приемане на одобрения на промени в проекта и проекти на ремонти на граждански въздухоплавателни продукти, извършени под контрола на някоя от страните.1.1.4. Сътрудничество и помощ по поддържането на летателна годност за въздухоплавателни средства, които са в експлоатация.1.2. За целите на настоящата процедура следните термини се определят както следва:а) "Сертификат за допускане до експлоатация" означава декларация от лице или организация под юрисдикцията на страната износител, че даден граждански въздухоплавателен продукт, различен от завършено въздухоплавателно средство, представлява новопроизведен продукт или се въвежда в експлоатация след извършено техническо обслужване.б) "Експортен сертификат за летателна годност" означава декларация за износ, издадена от лице или организация под юрисдикцията на страната износител, че едно завършено въздухоплавателно средство също под юрисдикцията на страната износител, съответства на изискванията във връзка с летателната годност и околната среда, нотифицирани от страната вносител.в) "Страна износител" означава страна, от която се изнася граждански въздухоплавателен продукт.г) "Страна вносител" означава страна, в която се внася граждански въздухоплавателен продукт.2. Съвместен секторен комитет по сертифицирането2.1. Състав2.1.1. Учредява се съвместен секторен комитет по сертифицирането. Този комитет включва представители на всяка от страните, които носят отговорност на управленско ниво за:2.1.1.1. сертифициране на граждански въздухоплавателни продукти;2.1.1.2. производство, когато те се различават от лицата по подточка 2.1.1.1;2.1.1.3. разпоредби и стандарти за сертифициране, и2.1.1.4. вътрешни стандартизационни инспекции или системи за контрол на качеството.2.1.2. По общо решение на страните в съвместния секторен комитет по сертифициране може да бъде поканено всяко друго лице, което може да улесни изпълнението на мандата на комитета.2.1.3. Съвместният секторен комитет по сертифициране приема свой процедурен правилник.2.2. Мандат2.2.1. Съвместният секторен комитет по сертифициране заседава най-малко веднъж годишно, за да осигури ефективното действие и изпълнение на настоящата процедура и, inter alia:а) взема решение, когато е уместно, относно работните процедури, които да се използват за улесняване на процеса по сертифициране;б) взема решение, когато е уместно, относно правилата за технически стандарти за целите на подточка 3.3.7 от настоящата процедура;в) оценява регулаторните промени на всяка от страните, за да гарантира, че изискванията във връзка със сертифицирането остават актуални;г) разработва, когато е уместно, предложения за съвместния комитет във връзка с изменения на настоящата процедура, различни от посочените в подточка 2.2.1, буква б);д) уверява се, че страните разбират еднозначно настоящата процедура;е) уверява се, че страните прилагат последователно настоящата процедура;ж) разрешава всеки спор по технически въпроси, възникнал при тълкуването или прилагането на настоящата процедура, включително спорове, които могат да възникнат при определяне на бази за сертифициране или при прилагане на специални условия, изключения или отклонения от правилата;з) организира, когато е уместно, реципрочно участие на едната страна във вътрешната стандартизация или системата за контрол на качеството на другата страна;и) определя, когато е уместно, координационни центрове, отговорни за сертифицирането на всеки граждански въздухоплавателен продукт, внесен или изнесен между страните; ий) разработва ефективни средства за сътрудничество, помощ и обмен на информация относно безопасността и екологичните стандарти и системите за сертифициране, за да сведе до минимум различията между страните.2.2.2. В случай че съвместният


text: секторен комитет по сертифициране не е в състояние да разреши даден спор съгласно подточка 2.2.1, буква ж), той докладва въпроса на съвместния комитет и осигурява изпълнението на решението, взето от този комитет.3. Одобрения на проекти3.1. Общи разпоредби3.1.1. Настоящата процедура обхваща одобренията на проекти и техните изменения за: типови сертификати, допълнителни типови сертификати, ремонти, части и прибори.3.1.2. С оглед на изпълнението на настоящата процедура страните се договарят, че доказването на възможност от една проектантска организация да поеме своите отговорности е контролирано в достатъчна степен от която и да било от страните, за да компенсира всякакви различия в специалните изисквания на другата страна.3.1.3. Заявлението за одобрение на проект се подава до страната вносител чрез страната износител, когато е уместно.3.1.4. Техническите агенти са органите, които отговарят за прилагането на настоящия раздел 3 във връзка с одобрението на проекти.3.2. База за сертифициране3.2.1. За издаване на типов сертификат страната вносител използва приложимите стандарти за свой подобен продукт, които са в сила към момента на подаването на заявление за първоначалния типов сертификат в страната износител.3.2.2. При спазване на изискванията от подточка 3.2.5 и с цел издаване на одобрение за промяна в проекта или проект на ремонт, страната вносител посочва промяната в базата за сертифициране, определена съгласно подточка 3.2.1, когато прецени, че подобна промяна е уместна за промяната в проекта или проекта на ремонт.3.2.3. При спазване на изискванията от подточка 3.2.5, страната вносител посочва всички действащи специални условия или такива, които се предвижда да бъдат приложени към нови или необичайни характеристики, които не са обхванати в действащите стандарти за летателна годност и екологичните стандарти.3.2.4. При спазване на изискванията от подточка 3.2.5, страната вносител посочва всички изключения или отклонения от приложимите стандарти.3.2.5. Когато се посочват специални условия, изключения, отклонения или промени на базата за сертифициране, страната вносител разглежда задълбочено тези на страната износител и не може да бъде по-взискателна към продуктите на страната износител, отколкото е към подобни свои продукти. Страната вносител нотифицира страната износител относно всички специални условия, изключения, отклонения или промени на базата за сертифициране.3.3. Процес на сертифициране3.3.1. Страната износител предоставя на страната вносител цялата необходима информация, за да се запознае тя и да продължи да бъде информирана за отделни граждански въздухоплавателни продукти на страната износител и тяхното сертифициране.3.3.2. Страните разработват програма за сертифициране, на базата на работните процедури, определени от съвместния секторен комитет по сертифициране, за всяко одобрение на проект, когато е уместно.3.3.3. Страната вносител издава своя типов сертификат или допълнителен типов сертификат за въздухоплавателно средство, двигател или витло, когато:а) страната износител е издала свой сертификат;б) страната износител заяви пред страната вносител, че типовият проект на даден продукт е в съответствие с базата за сертифициране, както е определено в точка 3.2; ив) всички въпроси, възникнали в хода на процеса по сертифициране, са били разрешени.3.3.4. Промени в типовия проект на граждански въздухоплавателен продукт, за който страната вносител е издала типов сертификат, се одобряват, както следва:3.3.4.1. Страната износител класифицира промените в проекта в две категории съгласно работните процедури, определени от съвместния секторен комитет по сертифициране.3.3.4.2. За тази категория промени в проекта, която изисква намеса на страната вносител,


text: последната одобрява промените в проекта след получаване на писмена декларация от страната износител, че промените в проекта съответстват на базата за сертифициране, както е определено в точка 3.2. За да изпълни задълженията си по настоящата подточка, страната износител може да представи отделна декларация за всяка промяна на проект или обща декларация за списъци на одобрени промени в проекта.3.3.4.3. За всички останали промени в проекта одобрението на страната износител представлява валидно одобрение за страната вносител, без допълнително действие.3.3.5. Промени в проекта на граждански въздухоплавателен продукт, за който страната вносител е издала допълнителен типов сертификат, се одобряват, както следва:3.3.5.1. Страната износител класифицира промените в проекта в две категории съгласно работните процедури, определени от съвместния секторен комитет по сертифициране.3.3.5.2. За тази категория промени в проекта, която изисква намеса на страната вносител, последната одобрява промените в проекта след получаване на писмена декларация от страната износител, че промените в проекта съответстват на базата за сертифициране, както е определено в точка 3.2. За да изпълни задълженията си по настоящата подточка, страната износител може да представи отделна декларация за всяка промяна на проект или обща декларация за списъци на одобрени промени в проекта.3.3.5.3. За всички останали промени в проекти одобрението на страната износител представлява валидно одобрение за страната вносител, без допълнително действие.3.3.6. Проекти на ремонти на граждански въздухоплавателни продукти, за които страната вносител е издала типов сертификат, се одобряват, както следва:3.3.6.1. Страната износител класифицира проектите на ремонти в две категории съгласно работните процедури, определени от съвместния секторен комитет по сертифициране.3.3.6.2. За тази категория проекти на ремонти, която изисква намеса на страната вносител, последната одобрява проекта след получаване на писмена декларация от страната износител, че проектите на ремонти съответстват на базата за сертифициране, както е определено в точка 3.2. За да изпълни задълженията си по настоящата подточка, страната износител може да представи отделна декларация за всеки проект на значителен ремонт или обща декларация за списък на одобрени проекти на ремонти.3.3.6.3. За всички останали проекти на ремонти одобрението на страната износител представлява валидно одобрение за страната вносител, без допълнително действие.3.3.7. За части и прибори, одобрени на базата на предписания за технически стандарти, определени от съвместния секторен комитет по сертифициране съгласно точка 2.2 от настоящата процедура, одобрението на части и прибори, издадено от страната износител се признава от страната вносител за равностойно на собственото одобрение, издадено в съответствие с нейното законодателство и процедури.3.4. Експлоатационни изисквания, свързани с проекта3.4.1. При поискване от страната износител, страната вносител информира страната износител относно своите действащи експлоатационни изисквания, свързани с проекта.3.4.2. Страната вносител, заедно със страната износител, определя действащите експлоатационни изисквания, свързани с проекта, за които тя приема писмените сертификати и декларация за съответствие на страната износител, за всеки случай поотделно или чрез съставяне на списък относно конкретните действащи експлоатационни изисквания, свързани с проекта, за определени категории продукти и/или експлоатация.3.5. Поддържане на летателна годност3.5.1. Двете страни си сътрудничат при извършването на анализ от гледна точка на летателната годност на произшествия и инциденти, станали във връзка с граждански въздухоплавателни продукти, за които се прилага настоящото споразумение и които биха довели до повдигане на въпроси относно летателната


text: годност на подобни продукти.3.5.2. По отношение на граждански въздухоплавателни продукти, проектирани или произведени под юрисдикцията на страната износител, последната определя всички необходими действия за корекция на всеки небезопасен елемент от типовия проект, който може да бъде открит след започване на експлоатацията на гражданския въздухоплавателен продукт, включително действия по отношение на компонентите, които са проектирани и/или произведени от доставчик по договор с основен подизпълнител на територията, намираща се под юрисдикцията на страната износител.3.5.3. По отношение на гражданските въздухоплавателни продукти, които са проектирани или произведени под нейна юрисдикция, страната износител подпомага страната вносител при определяне на действията, които могат да бъдат счетени за необходими от страната вносител с оглед поддържане на летателната годност на продуктите.3.5.4. Всяка от страните информира другата относно всички задължителни указания за летателна годност или други действия, които тя определя като необходими за поддържане на летателната годност на гражданските въздухоплавателни продукти, проектирани или произведени под юрисдикцията на двете страни, които попадат в приложното поле на настоящото споразумение.4. Одобрение на производството4.1. С оглед на изпълнението на настоящата процедура страните се договарят, че доказването на възможност от една производствена организация да поеме контрола върху качеството на производството и върху гражданските въздухоплавателни продукти, е контролирано в достатъчна степен чрез надзор, упражняван върху подобна организация от компетентния орган на една от страните, за да компенсира всякакви различия в специалните изисквания на другата страна.4.2. Когато одобрението на производството, намиращо се под регулаторния надзор на едната страна, включва производствени обекти и съоръжения на територията на другата страна или на трета държава, първата страна носи отговорност за наблюдението и надзора върху тези производствени обекти и съоръжения.4.3. При изпълнение на своите регулаторни функции по наблюдение и надзор, страните могат да потърсят съдействие от гражданските въздухоплавателни власти на трета държава, в случаите когато е издадено или удължен срока на одобрение от една от страните с официално споразумение или договореност с въпросната трета държава.4.4. Посочените в член 5 от споразумението компетентни органи отговарят за изпълнението на настоящия раздел 4 във връзка с одобрението на производството.5. Експортни одобрения за летателна годност5.1. Общи положения5.1.1. Страната износител издава експортни одобрения за летателна годност на граждански въздухоплавателни продукти в страната вносител, съгласно определените в точки 5.2 и 5.3 условия.5.1.2. Страната вносител приема издадените съгласно точки 5.2 и 5.3 от страната износител експортни одобрения за летателна годност.5.1.3. Идентифицирането на части и прибори с конкретната маркировка, изисквана съгласно законодателството на страната износител, се признава от страната вносител като съответстващо на собствените ѝ правни изисквания.5.2. Експортни сертификати за летателна годност5.2.1. Нови въздухоплавателни средства5.2.1.1. Страната износител, чрез своя компетентен орган, който отговаря за изпълнението на настоящата процедура, издава експортен сертификат за летателна годност, свидетелстващ, че въздухоплавателното средство:а) е в съответствие с типов проект, одобрен от страната вносител съгласно настоящата процедура;б) е в състояние за безопасна експлоатация, включително съответства на приложимите указания за летателна годност на страната вносител, както са нотифицирани от въпросната страна;в) отговаря на всички допълнителни изисквания, наложени от страната вносител, както са нотифицирани от въпросната страна.5.2.2. Употребявани въздухоплавателни средства5.2.2.1. За употребявани въздухоплавателни средства, за които е предоставено одобрение на проекта от страната вносител, страната износител,


text: чрез своя компетентен орган, отговарящ за надзора върху сертификата за летателна годност на въпросното въздухоплавателно средство, издава експортен сертификат за летателна годност, който свидетелства, че въздухоплавателното средство:а) е в съответствие с типов проект, одобрен от страната вносител съгласно настоящата процедура;б) е в състояние за безопасна експлоатация, включително съответства на всички приложими указания за летателна годност на страната вносител, както са нотифицирани от въпросната страна;в) по време на експлоатацията е обслужвано правилно технически, с прилагане на одобрени процедури и методи, което се доказва от дневниците и документацията за техническо обслужване; иг) отговаря на всички допълнителни изисквания, наложени от страната вносител, както са нотифицирани от въпросната страна.5.2.2.2. Във връзка с употребяваните въздухоплавателни средства, намиращи се под нейна юрисдикция, всяка от страните се съгласява да помогне на другата при поискване да получи информация относно:а) конфигурацията на въздухоплавателното средство към момента на излизане от производство; иб) последващия монтаж на допълнителни елементи на въздухоплавателното средство, което тя е одобрила.5.2.2.3. Всяка страна също така приема експортните сертификати за летателна годност, издадени от другата страна, за употребявани въздухоплавателни средства и/или такива, сглобени в трета държава, когато са изпълнени условията на подточка 5.2.2.1, букви a)—г).5.2.2.4. Страната вносител може да поиска документация относно проведени инспекции и техническо обслужване, която включва, но не се ограничава единствено до:а) оригинал или заверено копие на експортния сертификат за летателна годност или равностоен документ, издаден от страната износител;б) документи, които потвърждават, че всички основни ремонти, големи промени или ремонти са били извършени съгласно изискванията, одобрени или приети от страната износител; ив) документи за техническо обслужване и вписвания в дневниците, които доказват, че по време на своята експлоатация употребяваното въздухоплавателно средство е получило подходящо техническо обслужване съгласно изискванията от одобрена програма за техническо обслужване.5.3. Сертификат за допускане до експлоатация5.3.1. Нови двигатели и витла5.3.1.1. Страната вносител приема сертификатите за допускане до експлоатация на страната износител за нови двигатели и витла, единствено когато сертификатът удостоверява, че подобен двигател или витло:а) е в съответствие с типов проект, одобрен от страната вносител съгласно настоящата процедура;б) е в състояние за безопасна експлоатация, включително съответства на приложимите указания за летателна годност на страната вносител, както са нотифицирани от въпросната страна; ив) отговаря на всички допълнителни изисквания, наложени от страната вносител, както са нотифицирани от въпросната страна.5.3.1.2. Страната износител изнася всички нови двигатели и витла със сертификат за допускане до експлоатация, издаден в съответствие с нейното законодателство и процедури.5.3.2. Нови възли, части и прибори5.3.2.1. Страната вносител приема сертификатите за допускане до експлоатация на страната износител за нови възли, части, включително модифицирани и/или резервни части, и прибори, единствено когато сертификатът удостоверява, че подобен възел или част:а) отговаря на проектните данни, одобрени от страната вносител;б) е в състояние за безопасна експлоатация; ив) отговаря на всички допълнителни изисквания, наложени от страната вносител, както са нотифицирани от въпросната страна.5.3.2.2. Страната износител изнася всички нови части със сертификат за допускане до експлоатация, издаден в съответствие с нейното законодателство и процедури.6. Техническа помощ6.1. Страните, когато е уместно чрез своите компетентни органи, си предоставят техническа помощ при поискване.6.2. Видовете помощ могат да включват, но не се ограничават единствено до:6.2.1.


text: Определяне на съответствието:а) присъствие при провеждане на изпитания;б) извършване на инспекции във връзка със съответствието и съблюдаването;в) преглед на отчети; иг) получаване на данни.6.2.2. Мониторинг и надзор:а) присъствие при инспекции на части по член първи;б) мониторинг на контрола върху специалните процеси;в) провеждане на извадкови инспекции на произведените части;г) мониторинг на дейността на упълномощените лица или одобрените организации, посочени в член 3, параграф 5 от споразумението;д) разследване на трудности при работа; ие) оценка и наблюдение на системите за качество на производството.--------------------------------------------------ПРИЛОЖЕНИЕ БПРОЦЕДУРА ЗА ТЕХНИЧЕСКО ОБСЛУЖВАНЕ1. Приложно полеНастоящата процедура (наричана по-долу "процедурата") се прилага за взаимното приемане на констатации в областта на техническото обслужване на въздухоплавателните средства за въздухоплавателни средства и компоненти, които са предназначени да бъдат монтирани на същите.2. Приложимо законодателствоЗа целите на настоящата процедура, страните се договарят, че спазването на изискванията на приложимото законодателство, свързано с техническото обслужване, на едната страна, и на регулаторните изисквания, посочени в допълнение Б1 към настоящата процедура, е равносилно на спазване на изискванията на приложимото законодателство на другата страна.Страните се договарят, че за целите на настоящата процедура, практиките и процедурите за сертифициране на компетентния орган на всяка от страните предоставят равностойно доказателство за спазване на изискванията, посочени в предходния параграф.Страните се договарят, че за целите на настоящата процедура съответните стандарти на страните във връзка с лицензирането на персонала за техническо обслужване се считат за равностойни.3. ОпределенияЗа целите на настоящата процедура следните термини се определят, както следва:а) "въздухоплавателно средство" означава всяка машина, която може да се носи в атмосферата благодарение на реакциите на въздуха, различни от реакциите на въздуха срещу земната повърхност;б) "компонент" означава двигател, витло, част или прибор;в) "голямо въздухоплавателно средство" означава въздухоплавателно средство, класифицирано като самолет с максимална излетна маса повече от 5700 kg, или вертолет с повече от един двигател; иг) "модификация" означава промяна, която засяга характеристиките, свързани с конструирането, конфигурацията, резултатите от работата, околната среда или експлоатационните ограничения на даден граждански въздухоплавателен продукт.4. Съвместен секторен комитет за техническо обслужване4.1. Състав4.1.1. Учредява се съвместен секторен комитет за техническо обслужване. Той включва представители на всяка от страните, които носят отговорност на управленско ниво за:а) одобряване на организации за техническо обслужване;б) прилагане на законодателството и стандартите, свързани с организациите за техническо обслужване;в) вътрешните инспекции за стандартизация или системи за контрол на качеството.4.1.2. По общо решение на страните в съвместния секторен комитет за техническо обслужване може да бъде поканено всяко друго лице, което може да улесни изпълнението на мандата на комитета.4.1.3. Съвместният секторен комитет за техническо обслужване приема своя процедурен правилник.4.2. Мандат4.2.1. Съвместният секторен комитет за техническо обслужване заседава най.малко веднъж годишно, за да осигури ефективното действие и изпълнение на настоящата процедура и, inter alia:а) оценява регулаторните промени за всяка от страните, за да гарантира, че изискванията, посочени в допълнение Б1 към настоящата процедура, остават актуални;б) уверява се, че страните разбират еднозначно настоящата процедура;в) уверява се, че страните прилагат последователно настоящата процедура;г) разрешава всеки спор по технически въпроси, възникнал при тълкуването или прилагането на настоящата процедура, включително спорове, които могат да възникнат при тълкуването или прилагането на настоящата процедура;д) организира, когато е уместно, на реципрочна основа


text: участие на едната страна във вътрешната стандартизация или системата за контрол на качеството на другата страна; ие) разработва, когато е уместно, предложения за съвместния комитет във връзка с изменения на настоящата процедура.4.2.2. В случай че съвместният секторен комитет за техническо обслужване не е в състояние да разреши даден спор съгласно подточка 4.2.1, буква г) от настоящата процедура, той докладва проблема на съвместния комитет и осигурява изпълнението на решението, взето от този комитет.5. Одобрение на организацията за техническо обслужване5.1. От всяка организация за техническо обслужване на едната страна, която е сертифицирана от компетентен орган на тази страна да извършва дейности по техническо обслужване, се изисква да има допълнение към своето ръководство за техническо обслужване, за да бъдат спазени изискванията от допълнение Б1 към настоящата процедура. Когато посоченият компетентен орган се увери, че допълнението отговаря на изискванията от допълнение Б1, той издава одобрение, което удостоверява съответствие с приложимите изисквания на другата страна и уточнява обхват на задачите, които организацията за техническо обслужване може да изпълнява във връзка с въздухоплавателни средства, които са регистрирани в другата страна. Подобен обхват на категории и ограничения не може да превишава този, определен в неговия сертификат.5.2. Всяка от страните се нотифицира относно издадено в съответствие с точка 5.1 одобрение от компетентния орган на другата страна, което представлява валидно одобрение за първата страна, без допълнително действие.5.3. Признаването на сертификати за одобрение съгласно точка 5.2 се отнася до организацията за техническо обслужване в основното ѝ място на стопанска дейност, както и на други места, които са посочени в съответното ръководство и са под надзора на компетентен орган.5.4. При изпълнение на своите регулаторни функции по наблюдение и надзор, страните могат да потърсят съдействие от гражданските въздухоплавателни власти на трета държава, в случаите когато е издадено или удължен срока на одобрение от двете страни с официално споразумение или договореност с въпросната трета държава.5.5. Чрез своя компетентен орган всяка от страните нотифицира своевременно другата относно промени в обхвата на издадените от нея одобрения в съответствие с точка 5.1, включително оттегляне или спиране действието на одобрението.6. Несъответствие6.1. Всяка от страните нотифицира другата относно съществени несъответствия с приложимото законодателство или някое от условията, посочени в настоящата процедура, които намаляват способността на организацията, одобрена от въпросната друга страна, да извършва техническо обслужване съгласно условията от настоящата процедура. След извършване на подобна нотификация другата страна провежда необходимото разследване и в рамките на 15 работни дни докладва на нотифициращата страна всяко предприето действие.6.2. Ако между страните има разногласие във връзка с ефективността на предприетото действие, нотифициращата страна може да изиска от другата страна незабавно да предприеме действие с цел да предотврати извършването на техническо обслужване от организацията на граждански въздухоплавателни продукти, върху които упражнява регулаторен надзор. Ако другата страна не предприеме подобно действие в рамките на 15 работни дни след получаване на молбата от нотифициращата страна, предоставените на компетентния орган на другата страна правомощия по настоящата процедура се спират до намирането на задоволително решение на случая от съвместния комитет, съгласно разпоредбите на споразумението. До произнасянето на съвместния комитет по въпроса нотифициращата страна може да предприеме всички мерки,


text: които счете за необходими, с цел да предотврати извършването на техническо обслужване от организацията на граждански въздухоплавателни продукти, върху които упражнява регулаторен надзор.6.3. Техническите агенти са органите, които отговарят за информирането по настоящия раздел 6.7. Техническа помощ7.1. Когато е уместно, страните чрез своите компетентни органи, при поискване си предоставят помощ за извършване на техническа оценка.7.2. Видовете помощ могат да включват, но не се свеждат единствено до:а) мониторинг и докладване във връзка с непрекъснатото съответствие с изискванията, описани в настоящата процедура, на организациите за техническо обслужване, които попадат под юрисдикцията на някоя от двете страни;б) провеждане на разследвания и доклади за тях; ив) техническа оценка.--------------------------------------------------Допълнение Б1Специални регулаторни изискванияПризнаването на дадена организация за техническо обслужване, намираща се под юрисдикцията на едната страна, от другата страна, съгласно раздел 5 от настоящата процедура, се извършва въз основа на приемането на допълнение към ръководството за техническо обслужване на организацията за техническо обслужване, което включва най-малко следното:а) писмена декларация, че организацията спазва ръководството за техническо обслужване и допълнението към него, подписана от действащия отговорен ръководител;б) организацията спазва работната заявка на клиента, като обръща особено внимание на изискваните указания за летателна годност, модификации и ремонти, както и изискването всички използвани части да са произведени или да са били обслужвани технически от организации, които са приемливи за другата страна;в) клиентът, който издава работната заявка, е установил наличието на одобрение на съответния компетентен орган за всички проектни данни за модификации и ремонти;г) допускането на гражданския въздухоплавателен продукт до експлоатация спазва приложимото законодателство и регулаторните изисквания;д) за всеки граждански въздухоплавателен продукт, който се намира под юрисдикцията на другата страна, за който е установено, че няма летателна годност, се докладва на другата страна и на клиента.--------------------------------------------------


text:
 31.7.2010
 BG
 Официален вестник на Европейския съюз
 L 200/38
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 125 на Икономическата комисия за Европа на Организацията на обединените нации (ИКЕ на ООН) — Единни разпоредби относно одобряването на моторни превозни средства по отношение на полето на видимост напред на водача на моторни превозни средства
 Включващо целия валиден текст до:
 Допълнение 1 към първоначалната версия на правилото — дата на влизане в сила: 3 февруари 2008 г.
 Допълнение 2 към първоначалната версия на правилото — дата на влизане в сила: 19 август 2010 г.
 СЪДЪРЖАНИЕ
 ПРАВИЛО
 1.
 Обхват и цел
 2.
 Определения
 3.
 Заявление за одобрение
 4.
 Одобрение
 5.
 Спецификации
 6.
 Процедура за изпитване
 7.
 Изменение на типа превозно средство и разширяване на одобрението
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждането на изпитванията за одобрение, и на административните отдели
 ПРИЛОЖЕНИЯ
 Приложение 1:
 Съобщение относно одобрението или разширението, отказването или отменянето на одобрение или окончателното прекратяване на производството на тип превозно средство по отношение на полето на видимост напред на водача съгласно Правило No 125.
 Приложение 2:
 Оформление на маркировките за одобрение
 Приложение 3:
 Процедура за определяне на точката „H“ и действителния ъгъл на наклона на торса за местата за сядане в моторни превозни средства
 Приложение 4:
 Метод за определяне на пространствените зависимости между първичните контролни точки на превозното средство и триизмерната координатна система
 1 ОБХВАТ И ЦЕЛ
 1.1.
 Настоящото правило се прилага по отношение на полето на видимост напред от 180° на водачи на превозни средства от категория М1 (1).
 1.2.
 Неговата цел е да се осигури подходящо поле на видимост, когато предното стъкло и останалите остъклени повърхности са сухи и чисти.
 1.3.
 Изискванията на настоящото правило, така както са формулирани, се прилагат за превозни средства от категория M1, при които мястото на водача е от лявата страна. За превозни средства от категория M1, при които мястото на водача е от дясната страна, се прилагат същите изисквания, като критериите бъдат обърнати, когато е целесъобразно.
 2. ОПРЕДЕЛЕНИЯ
 За целите на настоящото правило:
 2.1.
 „Одобрение на превозно средство“ означава пълната процедура, чрез която страна по Спогодбата удостоверява, че даден тип превозно средство отговаря на техническите изисквания на настоящото правило;
 2.2.
 „Тип превозно средство по отношение на полето на видимост“ означава превозни средства, които не се различават по отношение на следните съществени характеристики:
 2.2.1.
 външните и вътрешни форми и разположения в полето, определено в точка 1, които могат да повлияят на видимостта; и
 2.2.2.
 формата и размерите на предното стъкло и неговото закрепване;
 2.3.
 „Триизмерна координатна система“ означава координатна система, която се състои от вертикална надлъжна равнина X-Z, хоризонтална равнина X-Y и вертикална напречна равнина Y-Z (вж. приложение 4, допълнение, фигура 6); системата се


text:
използва за определяне на пространствените зависимости между положението на проектните точки на чертежите и тяхното разположение върху действителното превозно средство. Процедурата по разполагане на превозното средство спрямо координатната система е посочена в приложение 4; всички координати, отнесени към началната точка на координатната система, се основават на превозно средство в работно състояние (2) плюс един пътник на предното място за сядане, като масата на пътника е 75 kg ± 1 %.
 2.3.1.
 Превозните средства, които са оборудвани с окачване, позволяващо регулиране на просвета им, се изпитват при нормалните експлоатационни условия, определени от производителя на превозното средство.
 2.4.
 „Първични контролни точки“ са отворите, повърхностите, маркировките и идентификационните знаци върху каросерията на превозното средство. Типът на използваната контролна маркировка и разположението на всяка маркировка спрямо координатните оси X, Y и Z на триизмерната координатна система и спрямо проектна равнина, представляваща земната повърхност, се определят от производителя на превозното средство. Тези маркировки могат да бъдат контролните точки, използвани за целите на монтажа на каросерията.
 2.5.
 „Ъгъл на облегалката на седалката“ означава ъгълът, определен в приложение 3, точка 2.6 или 2.7.
 2.6.
 „Действителен ъгъл на облегалката на седалката“ означава ъгълът, определен в приложение 3, точка 2.6.
 2.7.
 „Проектен ъгъл на облегалката на седалката“ означава ъгълът, определен в приложение 3, точка 2.7.
 2.8.
 „Точки V“ означава точките, чието местоположение в отделението за пътници се определя в зависимост от вертикалните надлъжни равнини, които минават през центровете на най-външните определени за сядане места на предната седалка, както и по отношение на точката „R“ и на проектния ъгъл на облегалката на седалката, като тези точки се използват за проверка на съответствието с изискванията по отношение на полето на видимост.
 2.9.
 „Точка „R“ или базова точка на седене“ означава точката, определена в приложение 3, точка 2.4.
 2.10.
 „Точка H“ означава точката, определена в приложение 3, точка 2.3.
 2.11.
 „Базови точки на предното стъкло“ означава точки, които са разположени в пресечните точки с предното стъкло на линии, насочени от точките „V“ към външната повърхност на предното стъкло.
 2.12.
 „Бронирано превозно средство“ е превозно средство, предназначено за защита на превозваните пътници и/или товари и съответстващо на изискванията за обшивка за защита от куршуми.
 2.13.
 „Прозрачен участък“ означава този участък от предното стъкло на превозното средство или от друга остъклена повърхност, за който пропускането на светлината, измерено перпендикулярно на повърхността, е не по-малко от 70 %. При бронираните превозни средства коефициентът на пропускане на светлината не е по-малък от 60 %.
 2.14.
 „Точки Р“ означава точките, около които се върти главата на водача, когато наблюдава обектите в хоризонталната равнина, разположена на нивото на очите.
 2.15.
 „Точки Е“ означава точките, които представляват центровете на очите на водача и които се използват за преценяване на степента, до която колоните „А“ ограничават полето на видимост.
 2.16.
 „Колона А“ означава всяка опора на тавана, която се намира пред вертикалната напречна равнина, разположена на 68 mm пред точките „V“ и включваща непрозрачни части, като рамките на предното стъкло и рамките на вратите, които са прикрепени към такава опора или разположени в непосредствена близост до нея.
 2.17.
 „Диапазон на


text:
хоризонтално регулиране на седалката“ означава диапазонът на нормалните позиции на водача, предвидени от производителя на превозното средство за регулиране на седалката на водача по оста Х (вж. точка 2.3 по-горе).
 2.18.
 „Допълнителен диапазон на регулиране на седалката“ означава диапазонът, предвиден от производителя на превозното средство за регулиране на седалката по оста X (вж. точка 2.3 по-горе) извън диапазона на нормалните позиции за кормуване, указани в точка 2.16, и използван за превръщането на седалките в легла или за улесняване на влизането в превозното средство.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип превозно средство по отношение на полето на видимост на водача се подава от производителя на превозното средство или от негов упълномощен представител.
 3.2.
 То се придружава от посочените по-долу документи в три екземпляра и включва следните елементи:
 3.2.1.
 описание на типа превозно средство по отношение на характеристиките, посочени в точка 2.2, заедно с чертежи с размери и фотография или аксонометрично изображение в разгънат вид на отделението за пътници. Посочват се числата и/или символите, които определят типа превозно средство; и
 3.2.2.
 особености на първичните контролни точки с достатъчно подробности, за да бъдат те лесно разпознаваеми и да бъде проверено положението на всяка от тях по отношение на останалите и по отношение на точката „R“.
 3.3.
 На техническата служба, отговаряща за провеждането на изпитванията за одобрение, се предоставя превозно средство, което е представително за подлежащия на одобрение тип.
 4. ОДОБРЕНИЕ
 4.1.
 Ако типът превозно средство, представен за одобрение съгласно настоящото правило, отговаря на изискванията на точка 5 по-долу, се издава одобрение на това превозно средство.
 4.2.
 На всеки одобрен тип се присвоява номер на одобрението; първите му две цифри (00 за правилото в неговия първоначален вид) показват серията от изменения, включваща последните съществени технически изменения, внесени в правилото към момента на издаване на одобрението. Една и съща страна по Спогодбата не може да присвоява един и същ номер на същия тип превозно средство, притежаващо друг тип поле на видимост, или на друг тип превозно средство.
 4.3.
 Страните по Спогодбата, прилагащи настоящото правило, биват уведомявани за всяко одобрение или отказване или отменяне на одобрение в съответствие с настоящото правило, посредством формуляр, който съответства на образеца от приложение 1, и посредством снимки и/или чертежи, предоставени от заявителя във формат, не по-голям от A4 (210 × 297 mm) или сгънати в такъв формат и в подходящ мащаб.
 4.4.
 На всяко превозно средство, което съответства на одобрен съгласно настоящото правило тип, на видно и леснодостъпно място, посочено във формуляра за одобрение, се поставя международна маркировка за одобрението, съответстваща на образеца, описан в приложение 2, която се състои от:
 4.4.1
 оградена с окръжност буква „E“, следвана от отличителния номер на държавата, издала одобрението (3);
 4.4.2.
 номера на настоящото правило, следван от буквата „R“, тире и номера на одобрението вдясно от окръжността, посочена в точка 4.4.1 по-горе.
 4.5.
 Ако превозното средство съответства на тип превозно средство, одобрен по едно или няколко други правила, приложени към Спогодбата, в държавата, издала одобрение по настоящото правило, не е необходимо да се повтаря символът, предписан в точка 4.4.1; в


text:
такъв случай номерата на правилото и на одобрението и допълнителните символи се поставят във вертикални колони отдясно на символа, предписан в точка 4.4.1 по-горе.
 4.6.
 Маркировката за одобрение трябва да бъде ясна, четлива и незаличима.
 4.7.
 Маркировката за одобрение се поставя в близост до табелката с данни за превозното средство или върху тази табелка.
 5. СПЕЦИФИКАЦИИ
 5.1. Поле на видимост на водача.
 5.1.1.
 Прозрачният участък от предното стъкло трябва да съдържа най-малко базовите точки на предното стъкло (вж. приложение 4, допълнение, фигура 1):
 5.1.1.1.
 хоризонтална базова точка напред от V1 и на 17° наляво (вж. приложение 4, допълнение, фигура 1);
 5.1.1.2.
 горна вертикална базова точка напред от V1 и на 7° над хоризонталата;
 5.1.1.3.
 долна вертикална базова точка напред от V2 и на 5° под хоризонталата;
 5.1.1.4.
 за да се провери съответствието с изискването за полето на видимост напред на противоположната половина от предното стъкло, се определят три допълнителни базови точки, симетрични на точките, определени в точки 5.1.1.1—5.1.1.3 спрямо средната надлъжна равнина на превозното средство.
 5.1.2.
 Ъгълът на възпрепятстване на видимостта за всяка колона „А“, както е описан в точка 5.1.2.1, не трябва да надвишава 6° (вж. приложение 4, допълнение, фигура 3). В случай на бронирани превозни средства този ъгъл не трябва да надвишава 10°.
 Ъгълът на възпрепятстване на видимостта на колона „А“ от страната на пътника, както е определен в точка 5.1.2.1.2, не трябва да се определя, ако двете колони са разположени симетрично по отношение на средната надлъжна вертикална равнина на превозното средство.
 5.1.2.1.
 Ъгълът на възпрепятстване на видимостта на всяка колона „А“ се измерва, като следните две хоризонтални сечения се наложат в една равнина:
 Сечение 1
 :
 От точка Рm с местоположение, определено в точка 5.3.1.1, се чертае равнина, която образува ъгъл от 2° нагоре спрямо хоризонталната равнина, която минава през точката Рm. Определя се хоризонталното сечение на колона „А“, като се започва от разположената най-напред точка в мястото на пресичане на колоната „А“ и наклонената равнина (вж. приложение 4, допълнение, фигура 2).
 Сечение 2
 :
 Повтаря се същата процедура с равнина, която е наклонена под ъгъл 5° надолу спрямо хоризонталната равнина, минаваща през точката Рm (вж. приложение 4, допълнение, фигура 2).
 5.1.2.1.1.
 Ъгълът на възпрепятстване на видимостта на колона „А“ от страната на водача е ъгълът, който се образува върху изглед в план, между права, която тръгва от Е2 и е успоредна на допирателната, свързваща Е1 с най-външната точка на сечение S2, и допирателната, свързваща Е2 с най-вътрешната точка на сечение S1 (вж. приложение 4, допълнение, фигура 3).
 5.1.2.1.2.
 Ъгълът на възпрепятстване на видимостта на колона „А“ от страната на пътника е ъгълът, който се образува върху изглед в план, между допирателната, която свързва Е3 с най-вътрешната точка на сечение S1, и права линия, която тръгва от E3 и е успоредна на допирателната, свързваща E4 с най-външната точка на сечение S2 (вж. приложение 4, допълнение, фигура 3).
 5.1.2.2.
 Никое превозно средство не може да има повече от две колони „А“.
 5.1.3.
 С изключение на възпрепятстването, което се създава от колоните „А“, неподвижните или подвижни разделителни прегради на


text:
вентилационните отвори или на страничните стъкла, външните радиоантени, огледалата за обратно виждане и чистачките на предното стъкло, не трябва да съществуват други препятствия в полето на видимост от 180° пряко напред на водача под хоризонтална равнина, минаваща през V1, и над трите равнини, минаващи през V2, като едната е перпендикулярна на равнината Х-Z с наклон напред от 4° надолу спрямо хоризонталата, а останалите две са перпендикулярни на равнината У-Z с наклон 4° надолу спрямо хоризонталата (вж. приложение 4, фигура 4).
 Следното не се счита за възпрепятстване на полето на видимост:
 а)
 вградени или печатни проводници за „радиоантени“, които не са по-широки от следните размери:
 i)
 за вградените проводници: 0,5 mm;
 ii)
 за печатните проводници: 1,0 mm. Тези проводници на „радиоантени“ не трябва да пресичат зоната A (4). Въпреки това три проводника на „радиоантени“ могат да пресичат зона А, ако широчината им не надвишава 0,5 mm.
 б)
 разположените в зона А проводници за „размразяване/предпазване от запотяване“, които обикновено са разположени в зигзагообразна или синусоидална форма, със следните размери:
 i)
 максимална видима широчина: 0,030 mm;
 ii)
 максимална плътност на проводниците:
 а)
 при вертикални проводници: 8/cm;
 б)
 при хоризонтални проводници: 5/cm.
 5.1.3.1
 Допуска се обръчът на волана и арматурното табло във вътрешността на волана да възпрепятстват полето на видимост, ако равнината, която минава през точка V2, като е перпендикулярна на равнината Х-Z и допирателна към най-високата част на обръча на волана, е наклонена най-малко на 1° надолу спрямо хоризонталата.
 Воланът, ако е регулируем, трябва да бъде поставен в нормалното положение, указано от производителя, или, в случай че такова не е отбелязано, в средата между крайните положения на неговия(те) обхват(и) на регулиране.
 5.2. Местоположение на точките „V“
 5.2.1.
 Местоположенията на точките „V“ по отношение на точката „R“, както са определени от координатите XYZ от триизмерната координатна система, са показани в таблици I и IV.
 5.2.2.
 В таблица I са посочени основните координати при проектен ъгъл на облегалката на седалката от 25°. Положителната посока на нарастване на координатите е показана в приложение 4, допълнение, фигура 1.
 Таблица I
 Точка „V“
 X
 Y
 Z
 V1
 68 mm
 –5 mm
 665 mm
 V2
 68 mm
 –5 mm
 589 mm
 5.3. Местоположение на точките „P“
 5.3.1.
 Местоположенията на точките „Р“ по отношение на точката „R“, както са определени от координатите XYZ от триизмерната координатна система, са показани в таблици II, III и IV.
 5.3.1.1.
 В таблица II са посочени основните координати за проектен ъгъл на облегалката на седалката от 25°. Положителната посока на нарастване на координатите е представена в приложение 4, допълнение, фигура 1.
 Точката Pm е точката на пресичане между правата линия, свързваща P1, P2, и надлъжната вертикална равнина, минаваща през точката „R“.
 Таблица II
 Точка „Р“
 X
 Y
 Z
 P1
 35 mm
 –20 mm
 627 mm
 P2
 63 mm
 47 mm
 627 mm
 Pm
 43,36 mm
 0 mm
 627 mm
 5.3.1.2.
 В таблица III са посочени допълнителните поправки, които трябва да се извършат по отношение на координатите Х на P1 и P2, когато диапазонът за хоризонтално регулиране на седалката, както е определен в точка 2.16, надвишава